42. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 330 της 21 Απρ./8 Μαΐου 1965 (ΦΕΚ Α΄ 81) Περί αποδόσεως των δαπανών ερεύνης του Δημοσίου υπό μισθωτών μεταλλείων κλπ. Έχοντες υπ’ όψιν τας διατάξεις του άρθρ. 6 παρ. 2 του Ν.Δ. 4433/64 «περί μεταλλευτικών ερευνών του Δημοσίου και άλλων τινών μεταλλευτικών διατάξεων και την υπ’ αριθ. 153/1965 γνωμοδότησιν του Συμβουλίου Επικρατείας, προτάσει του επί της Βιομηχανίας Υπουργού, απεφασίσαμεν και διατάσσομεν: Άρθρ.1.-1.Ο μισθωτής μεταλλευτικού χώρου αδείας ερεύνης ή οριστικής παραχωρήσεως μεταλλείου ερευνηθέντος υπό του Δημοσίου άνευ της συγκαταθέσεως αυτού, κατ’ εφαρμογήν των διατάξεων του άρθρ. 5 του Ν.Δ. 4433/64, υποχρεούται ν’ αποδώση εν όλω ή εν μέρει τας δαπάνας αυτού, εάν α)εκλήθη υπό του Υπουργού της Βιομηχανίας δια τη κοινή συμφωνία διεξαγωγήν των ερευνών του Δημοσίου επί του μισθίου μεταλλευτικού χώρου, ούτος δε απεποιήθη ρητώς ή σιωπηρώς την συμφωνίαν και β)η σύμβασις μισθώσεως έχει τύχει εγκρίσεως δι’αποφάσεως του Υπουργού της Βιομηχανίας εκδοθείσης κατά το άρθρ. 25 του Μ. Κώδικος, ή έχει αιτηθεί η τοιαύτη έγκρισις δι’ υποβολής της μισθωτηρίου συμβάσεως εις το Υπουργείον της Βιομηχανίας, επακολουθήση δε η έγκρισις αύτη. 2.Ο μισθωτής μεταλλευτικού χώρου αδείας ερεύνης ή οριστικής παραχωρήσεως μεταλλείου, συντρεχουσών των προϋποθέσεων της προηγουμένης παραγράφου υποχρεούται ν’ αποδώση εις το Δημόσιον το σύνολον του ποσού καθ’ ο υπόχρεως. Εάν είναι μισθωτής ιδανικού μεριδίου των δικαιωμάτων της αδείας ερεύνης ή οριστικής παραχωρήσεως μεταλλείου, υποχρεούται ν’ αποδώση εις το Δημόσιον το αναλογούν εις την μερίδα του ποσόν των δαπανών του Δημοσίου. Άρθρ.2.-1.Επί μισθώσεως ης η αρχικώς συμφωνηθείσα διάρκεια λήγει προ του πέρατος των ερευνών του Δημοσίου, προβλέπεται δε εις την μισθωτικήν σύμβασιν η δυνατότης παρατάσεως της  Σελ. 522(α) Τεύχος 528 –Σελ. 42 διαρκείας αυτής δια μονομερούς πράξεως του μισθωτού, ούτος θα ευθύνεται δια την απόδοσιν των δαπανών του Δημοσίου, εκτός αν γνωστοποιήση εγκαίρως προς το Υπουργείον Βιομηχανίας και τον εκμισθωτήν την παραίτησίν του από του δικαιώματος μονομερούς παρατάσεως, κατά τους όρους της οικείας μισθωτικής συμβάσεως. 2.Την αυτήν υποχρέωσιν γνωστοποιήσεως έχει ο μισθωτής και κατά πάσαν περίπτωσιν λύσεως της μισθώσεως είτε προ της προσκλήσεώς του υπό του Υπουργού της Βιομηχανίας δια την κοινή συμφωνία μετά του Δημοσίου διεξαγωγήν των ερευνών, είτε ηρτημένων των ερευνών τούτων και εν πάση περιπτώσει ουχί προ της πλήρους αποπερατώσεως αυτών και του καταλογισμού του αποδοτέου εις το Δημόσιον ποσού κατά την διαδικασίαν του άρθρ. 5 του Ν.Δ. 4433/64. 3.Αι περί μισθώσεως διατάξεις του παρόντος Β.Δ/τος εφαρμόζονται και εν υπομισθώσει προς τρίτον του υπό του Δημοσίου ερευνωμένου χώρου αδείας μεταλλευτικών ερευνών ή οριστικής παραχωρήσεως μεταλλείου. Άρθρ.3.-1.Εις περίπτωσιν εκχωρήσεως προς εταιρείαν του δικαιώματος του αδειούχου ή παραχωρησιούχου του ερευνωμένου υπό του Δημοσίου χώρου αυτών δια συνεισφοράς επί συμμετοχή εις τα κέρδη της εταιρείας, το νομικόν πρόσωπον της εταιρείας ευθύνεται έναντι του Δημοσίου δια την απόδοσιν των ερευνών αυτού. Εάν όμως η εταιρεία τελεί υπό εκκαθάρισιν συνεπεία καταγγελίας αυτής εκ μέρους τινών των εταίρων η ευθύνη αποδόσεως των δαπανών του Δημοσίου βαρύνει τον εισφέροντα το δικαίωμα εκ της αδείας μεταλλευτικών ερευνών ή οριστικής παραχωρήσεως μεταλλείου, εάν ρητώς δια του εταιρικού έχει συμφωνηθή ότι λυομένης της εταιρείας ούτος αποκαθίσταται εις το εισενεχθέν δικαίωμα. Άλλως η ευθύνη αποδόσεως των δαπανών του Δημοσίου ανήκει εις τους εταίρους της εταιρείας αναλόγως προς την μερίδα συμμετοχής εκάστου. 2.Επί εισφοράς του δικαιώματος εκ της αδείας ερεύνης ή παραχωρήσεως μεταλλείου εις εταιρείαν έναντι μετοχών, το νομικόν πρόσωπον της εταιρείας ευθύνεται εξ ολοκλήρου δια την απόδοσιν τω Δημοσίω των δαπανών αυτού. Εις τον αυτόν Υπουργόν ανατίθεται η δημοσίευσις και η εκτέλεσις του παρόντος. 13.Μ.α.42 Μεταλλευτικός Κώδικας 